CELEX: 32022R0854
Language: lv
Date: 2022-05-31 00:00:00
Title: Komisijas Īstenošanas regula (ES) 2022/854 (2022. gada 31. maijs), ar ko attiecībā uz tādu veterināro/oficiālo sertifikātu paraugiem, kas vajadzīgi, lai noteiktu dzīvnieku izcelsmes produktu sūtījumus ievestu Savienībā, groza Īstenošanas regulas (ES) 2020/2235 III pielikumu (Dokuments attiecas uz EEZ)

1.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 150/69
               
            
         KOMISIJAS ĪSTENOŠANAS REGULA (ES) 2022/854
         (2022. gada 31. maijs),
         ar ko attiecībā uz tādu veterināro/oficiālo sertifikātu paraugiem, kas vajadzīgi, lai noteiktu dzīvnieku izcelsmes produktu sūtījumus ievestu Savienībā, groza Īstenošanas regulas (ES) 2020/2235 III pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (1), un jo īpaši tās 7. panta 2. punkta a) apakšpunktu,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (2), un jo īpaši tās 238. panta 3. punktu un 239. panta 3. punktu,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (3), un jo īpaši tās 90. panta pirmās daļas a) un b) punktu un 126. panta 3. punktu,
         tā kā:
         
                     (1)
                  
                  
                     Komisijas Īstenošanas regula (ES) 2020/2235 (4) nosaka noteikumus attiecībā uz Regulā (ES) 2016/429 paredzētajiem veterinārajiem sertifikātiem, Regulā (ES) 2017/625 paredzētajiem oficiālajiem sertifikātiem un uz minētajām regulām balstītiem veterinārajiem/oficiālajiem sertifikātiem, kas vajadzīgi, lai Savienībā ievestu noteiktus dzīvnieku un preču sūtījumus. Konkrēti, Īstenošanas regulas (ES) 2020/2235 III pielikumā cita starpā sniegti tādu veterināro/oficiālo sertifikātu paraugi, kuri vajadzīgi, lai noteiktu lietošanai pārtikā paredzētu dzīvnieku izcelsmes produktu sūtījumus ievestu Savienībā.
                  
               
                     (2)
                  
                  
                     Konkrētāk, Īstenošanas regulas (ES) 2020/2235 III pielikuma 1. nodaļā sniegti tādu veterināro/oficiālo sertifikātu paraugi, kas vajadzīgi, lai Savienībā ievestu lietošanai pārtikā paredzētu svaigu gaļu, izņemot mehāniski atdalītu mājas liellopu gaļu (paraugs “BOV”). Minētā parauga I daļas piezīmju I.27. aile aprakstā “Preces veids” būtu jāpapildina ar trūkstošo kategoriju “subprodukts”. Tāpēc minētais paraugs ir attiecīgi jāgroza.
                  
               
                     (3)
                  
                  
                     Turklāt Īstenošanas regulas (ES) 2020/2235 III pielikuma 33., 34. un 35. nodaļā ir sniegti tādu veterināro/oficiālo sertifikātu paraugi, kas vajadzīgi, lai Savienībā ievestu attiecīgi lietošanai pārtikā paredzētu svaigpienu (paraugs “MILK-RM”), lietošanai pārtikā paredzētus piena produktus, kas iegūti no svaigpiena vai kuriem nav prasīts veikt īpašu riska mazināšanas apstrādi (paraugs “MILK-RMP/NT”) un lietošanai pārtikā paredzētus piena produktus, kuriem ir prasīts veikt pasterizāciju (paraugs “DAIRY-PRODUCTS-PT”). Minētajos paraugos izklāstītais dzīvnieku veselības apliecinājums būtu jāprecizē attiecībā uz dzīvnieku veselības prasībām, kas saistītas ar piena izcelsmi. Tāpēc minētie paraugi ir attiecīgi jāgroza.
                  
               
                     (4)
                  
                  
                     Tāpēc Īstenošanas regulas (ES) 2020/2235 III pielikums būtu attiecīgi jāgroza.
                  
               
                     (5)
                  
                  
                     Lai novērstu tirdzniecības traucējumus tādu dzīvnieku izcelsmes produktu sūtījumu ievešanai Savienībā, uz kuriem attiecas Īstenošanas regulas (ES) 2020/2235 III pielikuma 1., 33., 34. un 35. nodaļā sniegto veterināro/oficiālo sertifikātu paraugi, veterinārie/oficiālie sertifikāti, kas izdoti saskaņā ar Īstenošanas regulu (ES) 2020/2235 redakcijā, kura bija piemērojama laikposmā pirms grozījumu izdarīšanas ar šo īstenošanas regulu, joprojām būtu jāatļauj izmantot pārejas periodā, ievērojot konkrētus nosacījumus.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2020/2235 III pielikumu groza saskaņā ar šīs regulas pielikumu.
         
         
            2. pants
            Noteiktu dzīvnieku izcelsmes produktu sūtījumus, kam ir attiecīga parauga veterinārais/oficiālais sertifikāts, kas izdots saskaņā ar Īstenošanas regulas (ES) 2020/2235 III pielikuma 1., 33., 34. un 35. nodaļas paraugiem redakcijā, kura bija piemērojama, pirms minētā īstenošanas regula tika grozīta ar šo regulu, pārejas periodā līdz 2023. gada 15. februārim joprojām ir atļauts ievest Savienībā ar noteikumu, ka šāds veterinārais/oficiālais sertifikāts izdots ne vēlāk kā 2022. gada 15. novembrī.
         
         
            3. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 31. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 139, 30.4.2004., 55. lpp.
         
         
            (2)  OV L 84, 31.3.2016., 1. lpp.
         
         
            (3)  OV L 95, 7.4.2017., 1. lpp.
         
         
            (4)  Komisijas Īstenošanas regula (ES) 2020/2235 (2020. gada 16. decembris), ar ko attiecībā uz tādu veterināro, oficiālo un veterināro/oficiālo sertifikātu paraugiem, kuri paredzēti noteiktu kategoriju dzīvnieku un preču sūtījumu ievešanai Savienībā un pārvietošanai pa to, un šādu sertifikātu sakarā veicamo oficiālo sertificēšanu nosaka noteikumus Eiropas Parlamenta un Padomes Regulas (ES) 2016/429 un (ES) 2017/625 piemērošanai un atceļ Regulu (EK) Nr. 599/2004, Īstenošanas regulu (ES) Nr. 636/2014 un (ES) 2019/628, Direktīvu 98/68/EK un Lēmumu 2000/572/EK, 2003/779/EK un 2007/240/EK (OV L 442, 30.12.2020., 1. lpp.).
      
      
         
            PIELIKUMS
            Īstenošanas regulas (ES) 2020/2235 III pielikumu groza šādi:
            
                        a)
                     
                     
                        1. nodaļas “Veterinārā/oficiālā sertifikāta paraugs. Sertifikāts, kas vajadzīgs, lai savienībā ievestu gaļu, izņemot mehāniski atdalītu gaļu. Lietošanai pārtikā paredzēta svaiga mājas liellopu gaļa (paraugs “BOV”)” piezīmju I daļas I.27. aili aizstāj ar šādu:
                        
                                    “I.27. aile.
                                 
                                 
                                    Izmantot attiecīgo Harmonizētās sistēmas (HS) kodu: 02.01, 02.02, 02.06, 05.04 vai 15.02.
                                 
                              Sūtījuma apraksts.
                        
                                     
                                 
                                 
                                    “Preces veids”: norādīt “viss liemenis”, “puse liemeņa”, “liemeņa ceturtdaļa”, “subprodukts” vai “izcirtņi”.
                                 
                              
                                     
                                 
                                 
                                    “Apstrādes veids”: attiecīgā gadījumā norādīt “atkaulota”, “ar kauliem” un/vai “nogatavināta”. Ja gaļa ir saldēta, norādīt izcirtņu/gabalu sasaldēšanas datumu (mm/gg).”;
                                 
                              
                  
                        b)
                     
                     
                        pielikuma 33.–35. nodaļu aizstāj ar šādām:
                        “33. NODAĻA
                        
                           VETERINĀRĀ/OFICIĀLĀ SERTIFIKĀTA PARAUGS. SERTIFIKĀTS, KAS VAJADZĪGS, LAI SAVIENĪBĀ IEVESTU LIETOŠANAI PĀRTIKĀ PAREDZĒTU SVAIGPIENU (PARAUGS “MILK-RM”)
                        
                        
                           
                        
                           
                        
                           
                        
                           
                        
                           
                        34. NODAĻA
                        
                           VETERINĀRĀ/OFICIĀLĀ SERTIFIKĀTA PARAUGS. SERTIFIKĀTS, KAS VAJADZĪGS, LAI SAVIENĪBĀ IEVESTU LIETOŠANAI PĀRTIKĀ PAREDZĒTUS NO SVAIGPIENA IEGŪTUS PIENA PRODUKTUS VAI TĀDUS PRODUKTUS, KURIEM NAV PRASĪTS VEIKT ĪPAŠU RISKA MAZINĀŠANAS APSTRĀDI (PARAUGS “MILK-RMP/NT”)
                        
                        
                           
                        
                           
                        
                           
                        
                           
                        
                           
                        
                           
                        35. NODAĻA
                        
                           VETERINĀRĀ/OFICIĀLĀ SERTIFIKĀTA PARAUGS. SERTIFIKĀTS, KAS VAJADZĪGS, LAI SAVIENĪBĀ IEVESTU LIETOŠANAI PĀRTIKĀ PAREDZĒTUS PIENA PRODUKTUS, KURIEM IR PRASĪTS VEIKT PASTERIZĀCIJU (PARAUGS “DAIRY-PRODUCTS-PT”)
                        
                        
                           
                        
                           
                        
                           
                        
                           
                        
                           
                        
                           ”